गोबां रावारि आरो गोबां हारिमुवारि हादर आरो गियाननि मोनसे गोजाम बिथाफोरनि गेजेराव दरसे महरै, भारता गोबां जौथाय हमनानै राव सोलायनाय फोथाराव सिगां बिहोमा लाबोदों। गोबां राव आरो हारिमुजों बुंफबनानै थानायनि थाखाय भारता थुनलाइयारि आरो मेसिन राव सोलायनाय गाहाय बुंफोरथियारि जागायजेनाय हाबानि थाखाय आनजादनि बिथा महर होबोदों। बेखौ मिजिं थिनाय जादोंदि थांखि जानाय हादरारि राव सोलायथाय मिसना (NTM) गोबां साननि आंखालखौ सुफुंनो हागोन , जायनि गेजेरजों गुबुन गुबुन थाखोनि सुबुं – फोरोंगिरि , फरायसा (सोलोंसा), राव बिरोंदामिनगिरि , फालांगि हानजा , रादाब बिलाइ आरो गुबुन खौरां बिजोंनि हानजा , सोरजिलु लिरगिरि , फरायगिरि , रुजुथाय सरसा खालामग्रा आरो राव सोलायनायनि सोमोन्दै जेबो मिथियै सुबुंफोरा मुलामफा जागोन।